Source: https://www.riigiteataja.ee/akt/12769553?tegevus=telli-teavitus
Timestamp: 2020-04-03 10:06:23+00:00

Document:
Tulumaksusoodustusega mittetulundusühingute ja sihtasutuste nimekirja koostamise kord ning asjatundjate komisjoni moodustamise kord ja töökorraldus – Riigi Teataja
Tulumaksusoodustusega mittetulundusühingute ja sihtasutuste nimekirja koostamise kord ning asjatundjate komisjoni moodustamise kord ja töökorraldus
Tulumaksusoodustusega mittetulundusühingute ja sihtasutuste nimekirja koostamise kord ning asjatundjate komisjoni moodustamise kord ja töökorraldus - sisukord
§ 3 Nimekirja kandmiseks esitatavad dokumendid
I Taotleja (ühingu) andmed
III Tehnilised andmed
IV Tulude ja kulude aruanne
RT I 2006, 61, 464
Vastu võetud 22.12.2006 nr 279
Määrus kehtestatakse «Tulumaksuseaduse» § 11 lõike 8 alusel.
Määrus sätestab Vabariigi Valitsuse kinnitatava tulumaksusoodustusega mittetulundusühingute ja sihtasutuste nimekirja (edaspidi nimekiri) koostamise korra, mittetulundusühingute ja sihtasutuste (edaspidi ühing) nimekirja kandmise ja nimekirjast kustutamise korra ning asjatundjate komisjoni (edaspidi komisjon) moodustamise korra, selle töökorralduse ning komisjoni liikmete nimetamise ja tagasikutsumise korra.
(1) Komisjoni ülesandeks on Vabariigi Valitsusele soovituslike ettepanekute (edaspidi soovitused) tegemine ühingute nimekirja kandmiseks või sealt kustutamiseks.
(2) Komisjon juhindub ettepanekute tegemisel «Tulumaksuseaduse» §-s 11 sätestatud ühingute nimekirja kandmise ja sealt kustutamise põhimõtetest ja nõuetest ning «Mittetulundusühingute seadusest», «Sihtasutuste seadusest» ja käesolevast määrusest.
(3) Komisjoni liikmed nimetab ja kutsub tagasi rahandusminister käskkirjaga. Komisjoni liikmed on mittetulundussektori esindajad ja komisjoni moodustamisel tagatakse ühingute põhiliste tegevusvaldkondade esindatus. Komisjoni liikmete arv ei või ületada üheksat.
(4) Komisjoni töövorm on koosolek. Komisjon kinnitab esimesel koosolekul oma töökorra. Komisjoni koosolekut juhatavad komisjoni liikmed rotatsiooni põhimõttel. Komisjoni liikmete tööd ei tasustata.
(5) Komisjoni koosoleku kutsub kokku ja komisjoni tehnilise teenindamise tagab Maksu- ja Tolliamet. Komisjoni liikme põhjendatud ettepaneku korral võib komisjoni koosolekust hääleõiguseta osa võtta isik, kes ei ole komisjoni liige.
(6) Komisjoni koosolekud toimuvad ajavahemikul 20. veebruarist kuni 1. märtsini ja 20. augustist kuni 1. septembrini. Komisjoni koosoleku toimumise aja määrab Maksu- ja Tolliamet. Komisjoni koosoleku toimumisest teatatakse komisjoni liikmele ette vähemalt viis päeva enne koosoleku toimumist.
(8) Komisjoni koosolekud protokollitakse. Koosoleku protokollile kirjutavad alla kõik koosolekul osalenud komisjoni liikmed.
(9) Komisjon esitab oma soovitused ühingute nimekirja kandmise või nimekirja kandmata jätmise või sealt kustutamise kohta Maksu- ja Tolliametile.
§ 3. Nimekirja kandmiseks esitatavad dokumendid
Nimekirja kandmiseks esitab ühing Maksu- ja Tolliametile:
1) taotluse vormil TMIN «Taotlus tulumaksusoodustusega mittetulundusühingute ja sihtasutuste nimekirja kandmiseks» (lisatud);
2) «Mittetulundusühingute seaduse» või «Sihtasutuste seaduse» nõuetele vastava, registrile esitatud asutamislepingu või asutamisotsuse koopia;
3) viimase majandusaasta aruande kinnitatud ärakirja, kui ühing ei ole seda varem esitanud mittetulundusühingute ja sihtasutuste registrile või Maksu- ja Tolliametile.
(1) Ühing kantakse nimekirja või kustutatakse nimekirjast rahandusministri ettepanekul Vabariigi Valitsuse korraldusega kas 1. juulist või 1. jaanuarist.
(2) Ühing, kes taotleb nimekirja kandmist 1. juulist, esitab §-s 3 nimetatud dokumendid 1. veebruariks. Ühing, kes taotleb nimekirja kandmist 1. jaanuarist, esitab nimetatud dokumendid eelneva aasta 1. augustiks.
(3) Maksu- ja Tolliamet kontrollib esitatud dokumentide ja ühingu tegevuse vastavust «Tulumaksuseaduse» §-s 11 sätestatud nimekirja kandmise nõuetele.
(4) Kui ühingu tegevus, esitatud dokumendid ja maksudeklaratsioonid vastavad nõuetele, esitab Maksu- ja Tolliamet ettepaneku ühingu nimekirja kandmiseks komisjonile 20. veebruariks või 20. augustiks, lisades selgituse ühingu vastavuse kohta nimekirja kandmise nõuetele.
(5) Samaaegselt lõikes 4 nimetatud ettepanekuga esitab Maksu- ja Tolliamet komisjonile nende ühingute loetelu, kes on esitanud taotluse nimekirja kandmiseks, kuid keda nimekirja kandmiseks ei esitata. Ettepaneku korral ühingut nimekirja mitte kanda lisab Maksu- ja Tolliamet nimekirja kandmata jätmise põhjuse ja märgib õigusliku aluse.
(6) Komisjon vaatab Maksu- ja Tolliameti ettepanekud läbi ja esitab oma soovitused ühingute nimekirja kandmise või nimekirja kandmata jätmise kohta kirjalikult Maksu- ja Tolliametile 1. märtsiks ja 1. septembriks. Kui komisjon ei ole oma soovitusi nimetatud kuupäevaks esitanud, esitab rahandusminister nimekirja Vabariigi Valitsusele kinnitamiseks ilma komisjoni soovitusteta.
(7) Maksu- ja Tolliamet teatab ühingule oma otsusest tema nimekirja kandmise ettepanekut mitte esitada kirjalikult 15. märtsiks, kui avaldus oli esitatud 1. veebruariks, või 15. septembriks, kui avaldus oli esitatud 1. augustiks. Otsuses näidatakse nimekirja kandmisest keeldumise põhjus ja õiguslik alus.
(9) Maksu- ja Tolliamet esitab Rahandusministeeriumile ettepaneku ühingu nimekirja kandmiseks 1. juuniks või 1. detsembriks.
(1) Maksu- ja Tolliamet võib teha ühingule kirjaliku hoiatuse nimekirjast kustutamise kohta, kui selgub, et ühingu tegevus ei vasta «Tulumaksuseaduse» § 11 lõikes 2 sätestatud nimekirja kandmise nõuetele või kui ilmnevad sama paragrahvi lõikes 4 või 7 nimetatud asjaolud või kui ei ole täidetud õigusaktidest tulenev kohustus esitada allkirjastatud majandusaasta aruanne mittetulundusühingute ja sihtasutuste registrile või Maksu- ja Tolliametile.
(2) Lõikes 1 nimetatud hoiatuse teeb Maksu- ja Tolliamet ühingule teatavaks 15. jaanuariks või 15. juuliks. Hoiatuses näitab Maksu- ja Tolliamet ühingu nimekirjast kustutamise põhjuse ja märgib õigusliku aluse ning määrab lõikes 1 nimetatud puuduste kõrvaldamiseks tähtaja 15. veebruarini või 15. augustini.
(3) Kui ühing lõikes 2 nimetatud tähtaja jooksul puudusi ei kõrvalda, esitab Maksu- ja Tolliamet komisjonile 20. veebruariks või 20. augustiks ettepaneku ühingu nimekirjast kustutamiseks, märkides kustutamise põhjuse ja õigusliku aluse.
(4) Komisjon vaatab Maksu- ja Tolliameti ettepaneku läbi ja esitab Maksu- ja Tolliametile kirjalikult oma soovituse ühingu nimekirjast kustutamiseks 1. märtsiks või 1. septembriks. Kui komisjon ei ole oma soovitust nimetatud kuupäevaks esitanud, esitab rahandusminister ühingu nimekirjast kustutamise ettepaneku Vabariigi Valitsusele kinnitamiseks ilma komisjoni soovituseta.
(5) Maksu- ja Tolliamet teatab ühingule oma otsusest tema nimekirjast kustutamise ettepaneku esitamise kohta kirjalikult 15. märtsiks või 15. septembriks. Otsuses näidatakse ettepaneku esitamise põhjus ja õiguslik alus.
(7) Ühingu esitatud nimekirjast kustutamise taotluse korral ei rakendata käesoleva paragrahvi lõigetes 1–6 kehtestatud tähtaegu. Kirjalik taotlus nimekirjast kustutamiseks tuleb esitada Maksu- ja Tolliametile 15. maiks või 15. novembriks.
(8) Maksu- ja Tolliamet esitab Rahandusministeeriumile ettepaneku ühingu nimekirjast kustutamiseks 1. juuniks või 1. detsembriks.
(9) Vabariigi Valitsus kustutab rahandusministri ettepanekul ühingu nimekirjast 1. juulist või 1. jaanuarist.
(2) Kui nimekirja kantud ühing ei vasta 1. juuliks 2007. a «Tulumaksuseaduse» § 11 lõikes 2 nimekirja kandmiseks sätestatud nõuetele või kui ilmnevad «Tulumaksuseaduse» § 11 lõikes 4 või 7 nimetatud asjaolud, kustutatakse ühing nimekirjast määruse §-s 5 sätestatud korras alates 1. juulist 2008. a.
(3) Vabariigi Valitsuse 21. märtsi 2000. a määrus nr 89 «Tulumaksusoodustusega mittetulundusühingute ja sihtasutuste nimekirja koostamise kord» (RT I 2000, 24, 134; 2005, 35, 275) tunnistatakse kehtetuks.
Vabariigi Valitsuse 22. detsembri 2006. a määruse nr 279 «Tulumaksusoodustusega mittetulundusühingute ja sihtasutuste nimekirja koostamise kord ning asjatundjate komisjoni moodustamise kord ja töökorraldus»
Vorm TMIN
TAOTLUS TULUMAKSUSOODUSTUSEGA MITTETULUNDUSÜHINGUTE JA SIHTASUTUSTE NIMEKIRJA KANDMISEKS
I. osa Taotleja (ühingu) andmed
Kinnitan, et minul on õigus sellele taotlusele alla kirjutada ülalmärgitud ühingu nimel, olen taotlusega,
kaasa arvatud sellega kaasnevate dokumentidega, tutvunud ja minule teadaolevalt on toodud andmed
õiged. Olen teadlik, et ebaõige või ebatäpse informatsiooni esitamine on «Maksukorralduse seaduse»
alusel karistatav.
Ees- ja perekonnanimi Allkiri Kuupäev
II. osa Tegevus
11. Tegevuse kirjeldus:
Jrk nr Tegevus, lühikirjeldus
Käesoleval aastal (k.a plaanid)
12. Tulevikuvisioon (arengustrateegia lühiülevaade):
13. Loetlege ühingule kuuluv põhivara ja kinnisvarainvesteeringud, mille soetamismaksumus on üle
Jrk nr Põhivara või kinnisvarainvesteeringu nimetus Põhivara või kinnisvarainvesteeringu maksumus
(üle 10 000 krooni)
14. Tooge välja saadud mitterahalised kingitused ja annetused, mille väärtus ületab Teie hinnangul
10 000 krooni:
Jrk nr Mitterahalise kingituse ja annetuse nimetus Mitterahalise kingituse ja annetuse maksumus
15. Kas ühing on rendileandja? JAH EI
16. Palun vastake järgmistele küsimustele oma liikmete kohta (täidab mittetulundusühing).
Sotsiaalhoolekande toetamise ühingud märgivad ainult punktis 1 küsitud liikmete üldarvu.
1. Liikmete üldarv. Lisada nimekiri koos isikute registrikoodi või isikukoodi märkimisega
2. Liikmete varalised kohustused (sealhulgas võlad) ühingu ees, k.a tasumata liikmemaks kroonides
3. Liikmetele antud soodustused, makstud abirahad, toetused, stipendiumid, tehtud kingitused, annetused või muud sarnased väljamaksed kroonides
17. Kas sihtasutusel on kindlaks määratud soodustatud isikute ring? JAH EI
18. Kas ühing annab rahaliselt hinnatavaid soodustusi, teeb kingitusi või annetusi, maksab abirahasid, toetusi, stipendiume või teeb muid sarnaseid väljamakseid:
18.1. liikmeks mitteolevatele isikutele (mittetulundusühing) või JAH EI
18.2. mittesoodustatud isikutele (sihtasutus)? JAH EI
III. osa Tehnilised andmed
Vastavalt põhitegevusalale on ühing registreeritud mittetulundusühingute ja sihtasutuste registris allpool loetletud organisatsioonina (täidetakse informatsiooni olemasolul, põhitegevusala järel märkida rist)
1. Haridusorganisatsioon
2. Tervishoiuorganisatsioon
3. Veterinaaria ühing
4. Sotsiaalhoolekande ühing
5. Ettevõtjate ja tööandjate kutseorganisatsioon, loomeliit
6. Ametiühing
7. Usuorganisatsioon
8. Poliitiline organisatsioon
9. Kodanikuõiguste kaitse organisatsioon
10. Kohalikku elu edendav ühing
11. Kultuuri ja haridust edendav ühing
12. Noorte- ja lasteühing ning noorte ja laste heaolu edendav ühing
13. Rahvusvähemuste ühing
14. Looduskaitse ja keskkonnakaitse ühing
15. Tervisehäiretega isikute ühing
16. Teadus- ja arendustegevuse ühing
17. Meelelahutusühing: kunsti-, kirjandus-, etendus-, tantsu-, lauluühing jms
18. Spordiorganisatsioon
19. Põllumajandusselts, -liit, aiandus- või mesindusselts
20. Äri- ja ettevõtjate ühendus, liit, assotsiatsioon, koda
21. Mittetulundusühistu (elamu-, garaaži-, aiandus-, suvila- jm ühistu)
22. Muu organisatsioon (palun nimetage)
Ühing tegutseb järgmisel tegevusalal (tegevusala järel märkida rist)
1. Ajaloolise pärandi säilitamine
2. Harrastussport
5. Humanitaarabi ja õnnetuste tagajärgede likvideerimine
6. Inimõiguste ja põhivabaduste kaitse
7. Korrakaitse
8. Kultuur
10. Laste-, noorte- ja vähekaitstud isikute gruppide kaitse
11. Loodushoid, sealhulgas keskkonnakaitse
12. Loomakaitse
13. Puuetega (kaasa arvatud vaimsete puuetega) inimeste toetamine
14. Põgenike kaitse
15. Rassilise, etnilise, religioosse või muu õiguslikult määratletud diskrimineerimise vormi kõrvaldamine
16. Religiooni, sealhulgas usuliste ühenduste või usuühingute toetamine
17. Hoolekanne või muu avaliku sektori kohustuste vähendamisele suunatud tegevus
18. Sotsiaalarengu toetamine
19. Teaduse toetamine
20. Tervishoiu toetamine
21. Tervise ja füüsilise heaolu edendamine
22. Vaesuse kõrvaldamise toetamine
23. Vähemusrahvuste kultuuri ning ühiskondliku integratsiooniprotsessi toetamine
24. Rahvusvaheline või piiriülene koostöö
25. Muu tegevusala (palun nimetage)
Eelmisel aastal Käesoleval aastal
21. Aasta keskmine palgalise personali arv (töötajad, juhtimis- või kontrollorgani liikmed)
22. Töötajatele, juhtimis- või kontrollorgani liikmetele makstud tasud (sealhulgas palk, lisatasu, puhkusetasu jms) kroonides
23. Töövõtu-, käsundus- või muu võlaõigusliku lepingu alusel makstud töö- või teenustasu kroonides
IV. osa Tulude ja kulude aruanne
24. Täitke eelmise majandusaasta kohta aastaaruande alusel ning käesoleva majandusaasta kohta
eelarve alusel. Kui ühing on moodustatud jooksval aastal, siis täitke jooksva majandusaasta eelarve
Jrk nr Eelmine aasta
(kroonides) Jooksev aasta (kroonides)
Tulud X X
1. Liikme- ja sisseastumismaksud
2. Kingitused ja annetused X X
sealhulgas: 1) sihtotstarbelised
2) mittesihtotstarbelised
3. Toetused, abirahad, riigieelarvest saadud tulu, muu tulu X X
4. Stipendiumid
5. Tulu ettevõtlusest X X
sealhulgas: 1) toodete ja kaupade müügist
2) teenuste osutamisest
3) trükiste müügist
4) tasuliste ürituste korraldamisest
5) reklaamist
6) vara rentimisest
7) muud tulud ettevõtlusest
6. Kasum põhivara müügist
7. Finantstulud X X
sealhulgas: 1) kasum pikaajalistelt finantsinvesteeringutelt
2) kasum lühiajalistelt finantsinvesteeringutelt
3) kasum investeerimistegevusega seotud valuutakursi muutustest; muud finantstulud
8. Muud tulud
9. Tulud kokku
Kulud X X
10. Hüvitised, toetused ja abirahad
12. Annetused ja kingitused
13. Väljamaksed soodustatud isikutele (täidavad sihtasutused)
14. Sihtotstarbeliste projektide otsesed kulud (seminari korraldamine, trükised, lähetused, transport jms)
15. Muude projektide ja üritustega seotud otsesed kulud
16. Mitmesugused tegevuskulud (mis ei ole seotud konkreetsete projektidega) X X
sealhulgas: 1) kaubad, toore, materjal, teenused
2) majandus- ja kantseleikulud
3) lähetuskulud
4) kahjum põhivara müügist
5) personali koolituskulud
6) külaliste vastuvõtukulud
7) koosolekute läbiviimise kulud
8) trükkimise ja avaldamise kulud
9) reklaamikulud
10) autoritasud
11) antud erisoodustused
12) muud tegevuskulud
17. Tööjõukulud X X
sealhulgas: 1) palk ja muud tasud
2) sotsiaalmaks, töötuskindlustusmakse
3) muud
18. Põhivara kulum ja allahindlus
19. Finantskulud X X
sealhulgas: 1) kahjum pikaajalistelt finantsinvesteeringutelt
2) kahjum lühiajalistelt finantsinvesteeringutelt
3) intressikulud laenudelt, võlakirjadelt, liisingulepingutelt, muudelt võlakohustustelt; muud finantskulud
20. Muud kulud
21. Kulud kokku
22. Tulem (tulud – kulud): rida 9 – rida 21

References: § 3
 § 11

§ 3
 § 11
 § 11
 § 11